钦定古今图书集成/历象汇编/庶征典/第173卷 > 《管窥辑要》 > 《牛占》
## 钦定古今图书集成/历象汇编/庶征典/第173卷 > 《管窥辑要》 > 《牛占》

牛有上齿。《地镜占》曰：“世主治而增也。”一曰：“世主凶。”
牛舞于国。《天镜占》曰：“其国将亡；舞于军中，兵解散；
牛悲鸣，政教衰，兵将起；牛无故夜鸣，有暴兵。”

牛哭于田，主忧民愁。牛作他畜啼，或向主悲啼垂泪，
缩鼻而鸣，皆为死丧凶事。

牛作人言，吉凶。如其言，又兵乱，其地流血。一曰：“水灾。”
牛忽舐，主其人有殃。

牛合于马，兵起。

牛无故自死栏中，其家有凶。

人家牛忽变异色，主有忧牛从土中出。《天镜占》曰：“不出千日，有兵，民流亡。”《京房
占》曰：“邑国有兵，君有丧，不出三年。”

牡牛生子，其君无后。

“牛生子，一首二身，邑国分。一身二头，天下分，生子三
角，其邑有兵；四角，天下有兵。”八足三首，君益地。四角
二足，君失国。二首八足二尾，邪人得志。三目以下，一
邑有贼臣。三鼻，邑有兵灾。鼻一孔，作事不成。一耳，君
不听事。“三耳以上，邑有乱兵。足五蹄，徭役大兴。二尾，
邑有贼，臣多阴，其国君多子。”三足，国君有久病。五足，
“徭夺民时，兵起。八足，王侯大臣克剥，百姓，不祗上命。”
无鼻，民愁怨。无首，邑无主。无尾，民贫兵弱。无阴，其君
无子。无足，其邑五谷不成。无毛，其邑君亡。“牛六足，及
上有齿，世主凶。足少臣劣，足多邪，人用牛生子。”“足在
腹，其邑徙。足在背，邑有大兵。”“四目在背，君用谗臣。目
在他处，其邑有凶。口在腹，或在头上”，邑有大事。口在
四肢，其邑主亡。在背，其邑臣口舌生子。耳在腹，其地
大饥。鼻生四肢，邑有大贼。《耳》鼻在腹及背，君相相谋。
尾在腹，邑有大徭。尾在四肢，其邑主易。

牛生人。《京房占》曰：“民流亡。牛生人，一身二首，其邑昌；
一身三首，其邑有兵；一身三鼻，或无目，或一耳三耳，
皆为兵起。一身二首，无自一耳，相臣起兵；一身三首
二鼻，妇人持政；一身二首，无耳，或二口三口以上，民
大饥；一身三首，二口无耳，或一口在顶，民惊兵，君乱
亡；一身三首三耳无目，其邑兵起，民流亡；三头三面”，
其邑军人行。一首四面，其君失地。一首二口，其邑大
饥。一首三目或四目以上，天下有大争。一首三耳以
上，其邑乱。二首以上，臣有反者，邑有大疾。三首以上，
民多相谗讦。三臂以上，其邑兵行。三阴以上，国人有
谋。

牛生人，目在腋下，其君凶。目在腹，天下诸侯杂居。目
在背，其邑臣谋叛。“目在足下，邑有大谋。”生人鼻在腋
下，主令不行。在足，人民哭。在腹，其邑谷不成；在背，民
将叛。生人口在腹，邑有火。在背，邑臣有凶。口在阴，其
君被贼。生人耳在背，其邑得贤。在腹，其国弱。四肢在
首，其邑大乱，君受殃。生人阴在腹背，其君有大事。
“牛生人，无鼻，邑有丧；《无耳》，有贼鬼惊人，国相出走。无
足，其邑不种；无臂，其邑疾疫；无体，邑有凶事。无腹，其
邑饥。

牛生人，人身兽面，臣下不受主命。人身鸟首，其邑有
兵；人面兽身，邑有兵。人面犬身，其邑大苦。人面鱼身，
邑有水灾。人身蛇首，其国亡地。蛇虫身人首，其邑空。
牛生六畜，“其国君不安，兵且作。”《京房》曰：“国邑易主。”又
曰：“其国女子为王。”又曰：“君不安宅，则牛生马。牛生马，
兵将作，人零落。”

牛生六畜，且作人形，其邑君亡。牛生六畜，一身二首，
其君亡。二鼻二口以上，邑有兵。三耳三口以上，国失
地。生六畜，无口腹，君政乱。无目，令不行。生牛生野兽，
天下不通。生野兽，且作人形，其邑兵起。

“牛生鼠”，其邑兵起，贵人且贱。

牛生蜚鸟，“国有兵，大水为灾。”

牛生鱼，天下虚。一曰：“牛生犊，头尾似鱼，兵大起。”
牛生五谷，其邑大。穰生草木，其君死。

牛生土及屎土，其邑昌。生金石及屎金石，其邑兵强，
主武。

牛生布帛，天下有更令。